BRANJE ZLOGOV
V priponki Zlogi_1.r vas čaka tabela zlogov. 
PRIPRAVA MATERIALA:
1. Tabele skopirajte. Nato pa jih prilepite na trši papir/tanjši karton (npr. škatla s kosmiči) ali pa jih plastificirajte (če imate doma plastifikator).
2. Izstrižite po črtah, da dobite kartončke s posameznimi zlogi. 
3. Kartončki so pripravljeni za uporabo! 
PREDLOGI ZA IGRO: 
· Igralec naključno izbere 5-7 zlogov in jih prebere. Ostali preverijo, če je branje pravilno. 
· Izberete 5 zlogov in jih obrnete na napačno stran (zloga se ne vidi). Igralec obrne zlog, ga prebere in poskusi najti besedo, ki se začne na ta zlog. V iskanju besede se preizkusijo tudi drugi igralci (npr. TI – Tina, Tinkara, tipalka, tipka itd.). Nadaljujete z drugim zlogom, dokler jih ne zmanjka. 
· Zloge stresete po mizi. Vsak zase poskusi sestaviti besede iz zlogov (npr. VA – JA, TE – TA). 
· [bookmark: _GoBack]…gotovo se vam bo porodila še kakšna svoja ideja...

Veliko zabave vam želim!
Pripravila: Maja Kovič, spec. pedagoginja
 
